open-index/open-wikipedia-markdown huggingface dataset:
Dezider Zachar

**Dezider Zachar** (* 17. august 1912, Brezno – † 10. máj 1984, Bratislava) bol slovenský lekár-neurológ.

## Rodina
* otec Ján Zachar
* matka Mária rod. Brozmanová 

## Životopis
Študoval na gymnáziu vo Zvolene, medicínu na Lekárskej Fak. UK a SU v Bratislave, 1943 MUDr. Pôsobil na Neuropsychiatrickej klinike, neskôr na Neurologickej klinike Fak. nemocnice v Bratislave, 1950-1953 primár, 1956-1960 riaditeľ Neurolog. odd. OÚNZ v Nitre. Organizátor zdravotníctva v oblasti naurológie. Spolutvorca novej koncepcie neurológie v Česko-Slovensku. Člen poradného zboru Min. zdravotníctva SR pre neurológiu, člen výboru Slovenskej neurolog. spoločnosti i Čs.  neurologickej spoločnosti. Súdny znalec pre odbor neurológie. Publikoval v časopisoch i v zahraničných odborných časopisoch. Vyznamenaný striebornou medailou J.E. Purkyňa a  medailou J.B. Guotha.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí lekári
Kategória:Slovenskí publicisti
Kategória:Osobnosti z Brezna
Emil Zachar

**Emil Zachar** (Zachár) (* 18. január 1846, Brezno – † 15. marec 1917, Budapešť) bol slovenský právnik.

## Rodina
* otec Matej Zachar
* matka Mária rod. Čipkajová
* syn Július Zachar

## Životopis
Po štúdiách práva viedol vlastnú advokátsku kanceláriu, 1872 člen súdu v Banskej Bystrici, 1904 predseda kráľovskej súdnej tabule, 1908 predseda skúšobnej komisie sudcov, 1911 skúšobnej komisie sudcov a advokátov. Venoval sa najmä súkromnému právu z aspektu súdnictva. Člen, 1915 podpredseda spolku maď. pravnikov.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike evanjelického zboru v Brezne; záznam číslo 4; pokrstený ako Emil Karol Zachar

Kategória:Slovenskí právnici
Kategória:Uhorskí právnici
Kategória:Osobnosti z Brezna
Rudolf Würsching

**Rudolf Würsching** (*   Slovensko) bol fotograf.

## Životopis
Spoluzakladateľ a priekopník fotografie v Banskej Bystrici, kde s → K. Strakom otvoril koncom 50. rokov 19. stor. portrétny ateliér, ktorý pracoval pod firmou Straka a Würsching a vyhotovoval aj fotografie krajiny. Z ateliéru pochádza  dvojica pozoruhodných panoramatických vedút Banskej Bystrice, vytvorených kolážou dvoch snímok (1860). Roku 1870 si založil v Banskej Bystrici výrobňu pohľadníc s motívmi mesta a krajiny.

## Dielo
* Námestie v Banskej Bystrici, Pohľad na Banskú Bystricu (1860)

## Literatúra
* Slovenský biografický slovník

## Externé odkazy
* 

Kategória:Fotografi
Alexander Žabka

**Alexander Žabka** (* 4. jún 1925, Banská Bystrica - † 26. august 2000, Bratislava) bol  geológ.

## Životopis
Absolvoval gymnázium a Obchodnú akadémiu v Banskej Bystrici (1946). Riadiaci pracovník výskumu ložísk cementárenských a nerudných surovín v rôznych štátoch sveta. Vykonal prieskum surovín pre výrobu bieleho cementu na Slovensku. Autor správy  Možnosti výstavby cementárne v širšom okolí Banskej Bystrice (1950). Autor správy Základný geologický výskum ložiska cementárenských surovín Banská Bystrica (1958). Jeho práce, záverečné správy a posudky sú uložené v genofonde Štátneho geologického ústavu Dionýza Štúra v  Bratislave. Člen-expert odborných komisií. Nositeľ vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1925
Kategória:Úmrtia v 2000
Kategória:Slovenskí geológovia
Kategória:Osobnosti z Banskej Bystrice
Ján Zachar (tréner)

**Ján Zachar** (* 1. december 1936,  Slovensko) je bývalý futbalista a futbalový tréner.

## Životopis
Počas pôsobenia vo Frýdku-Místku si urobil trénerské meno, keď ho priviedol do prvej ligy. Pokračoval v Třínci, Tatrane Prešov a opäť vo Frýdku-Místku. Nasledovalo neúspešné pôsobenie v Sparte, odkiaľ sa presunul do Slovana Bratislava. Po 8 rokoch sa vrátil trénovať Třínec. Neskôr nasledovalo pôsobenie v Košiciach a Ostrave.

## Externé odkazy
* http://www.worldfootball.net/player_summary/jan-zachar/

Kategória:Slovenskí futbalisti
Kategória:Slovenskí futbaloví tréneri
Július Zachar

**Július Zachar** (* 3. júl 1875, Banská Bystrica – † 18. apríl 1964, Gödöllő) bol právnik, vysokoškolský pedagóg.

## Rodina
* otec Emil Zachar
* matka Berta rod. Scherffelová 

## Životopis
Absolvoval právnické štúdiá, 1898 vstúpil do štátnych služieb ako právnik, 1902-1906 sudca, od 1906 pracovník ministertstva spravodlivosti, od 1909 pedagóg a doc. súkromného práva, 1913 prednášal i právo Bosny, Hercegoviny, Chorvátska a  Slovinska na  univerzite v Budapešti, 1915-1920 sudca kráľovskej tabule, od 1920 advokát a súčasne od 1919 prednášal maďarské súkromné právo na univerzite v Budapešti, 1932-1944 na univerzite v Debrecíne. Autor viacerých diel z oblasti maďarského súkromného  práva, uverejnil kritické poznámky k novele občianskeho zákonníka 1907, publikoval v odborných časopisoch. Spolupracovník Révai Nagy Lexikonu.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike evanjelického zboru v Banskej Bystrici; záznam číslo 74; pokrstený ako Gyula Emil István Zachar

Kategória:Slovenskí právnici
Kategória:Uhorskí právnici
Kategória:Maďarskí právnici
Kategória:Slovenskí univerzitní profesori
Kategória:Uhorskí pedagógovia
Kategória:Maďarskí univerzitní profesori
Kategória:Slovenskí publicisti
Kategória:Maďarskí publicisti
Kategória:Maďarské osobnosti slovenského pôvodu
Kategória:Osobnosti z Banskej Bystrice
Dušan Zachar

Prof. Ing. **Dušan Zachar**, DrSc. (* 6. máj 1926, Brezno† 2014) bol slovenský lesnícky odborník, člen korešpondent ČSAV a SAV.

## Životopis
V roku 1946-1950 študoval na Lesníckej fakulte Vysokej školy zemědělskej v Prahe. Tu potom pôsobil ako vedecký ašpirant a asistent v rokoch 1951-1955. V rokoch 1955-1959 pracoval v Lesníckom laboratóriu SAV vo Zvolene. V rokoch 1960-1991  pracoval vo Výskumnom ústave lesného hospodárstva v Banskej Štiavnici (do roku 1964), od roku 1964 vo Zvolene, ktorého riaditeľom bol v rokoch 1960-1977. 

Zaoberal sa hlavne ekológiou zalesňovania, lesnými melioráciami, eróziou pôdy a jej protieróznou ochranou, tvorbou a ochranou krajiny. 

Je držiteľom Pfeilovej ceny za rok 1986 za zásluhy o pokrok lesného hospodárstva. V roku 1971 bol vyznamenaný Zlatou medailou IUFRO (Medzinárodný zväz lesníckych výskumných organizácií) za zásluhy o rozvoj lesníckeho výskumu. Je držiteľom striebornej a zlatej medaily G. J. Mendela. Dostal zlatú plaketu SAV za zásluhy v biologických vedách, zlatú plaketu ČSAZ za zásluhy o rozvoj vedy a výskumu a ďalšie vyznamenania.

Po prekonaní osteoporózy, z ktorej sa sám vyliečil, sa začal venovať trofológii (vede o výžive človeka). V marci 2007 založil spoločnosť *Academia Vitae*, ktorej úlohou je zaoberať sa výživou človeka. 

## Dielo
* *Erózia pôdy* (1960, 1970)
* *Zalesňovanie nelesných pôd* (1965)
* *Lesnícko-technické meliorácie* (1973, preložené do angl. 1982), spoluautor
* *Pôdny fond ČSSR* (1975)
* *Soil Erosion* (1982)
* *Ochrana krajiny ČSSR* (1982)
* *Tvorba krajiny ČSSR* (1982)
* *Lesnícke meliorácie* (1982)
* *Forest Amelioration* (1984)
* *Využívanie a ochrana vôd ČSSR* (1986)
* *Humánna výživa I. Všeobecná časť* (2003)
* *Humánna výživa II. Živiny* (2004)
* *Výživa človeka* (2006)

## Literatúra
* Československý biografický slovník

## Referencie


## Externé odkazy
* 
* Biografický profil na stránke Lesníckeho výskumného ústavu vo Zvolene

Kategória:Narodenia 6. mája
Kategória:Narodenia v 1926
Kategória:Úmrtia v 2014
Kategória:Slovenskí lesníci
Kategória:Slovenskí autori náučnej literatúry
Kategória:Osobnosti z Brezna
Juraj Zacharides

**Juraj Zacharides** (*   Banská Bystrica) bol lekár, lekárnik.

## Životopis
Medicínu študoval na súkromnej lekárskej škole → K.O. Mollera v Banskej Bystrici a na univerzite v Halle. Lekár a lekárnik v Banskej Bystrici (po smrti svokra → Gottfrieda Mollera (1780). Majiteľ tzv. Puschmannovho domu na Námestí v Banskej Bystrici, ktorý kúpil od Juraja Ganzauga (1772). Člen Akadémie Leopoldíny. Autor dizertácie a odborných článkov.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Lekári
Kategória:Slovenskí lekári
Kategória:Lekárnici
Samuel Jaroslav Zachej

**Samuel Jaroslav Zachej** (Zachey) (* 31. marec 1841 Bystrá - † 4. február 1918, Sofia) bol  novinár, redaktor, pedagóg a osvetový pracovník. Pseudonymy: De profundis, Jaroslav Ďumbiersky, Jaroslav Zniovsky, J. S. Podzniovsky, Pravdomil, Samoslav.

## Životopis
Samuel Jaroslav Zachej sa narodil Karolovi Zachejovi a Jozefíne Somolániovej v Bystrej. Študoval na gymnáziu v Banskej Štiavnici a v Banskej Bystrici, 1861 maturoval. Na odporúčanie Štefana Moyzesa študoval teológiu na univerzite v Budapešti a filológiu a históriu na univerzite vo Viedni. Novinár v Budapešti, profesor gymnázia v Kláštore pod Znievom, redaktor aj vydavateľ v Martine, roku 1880 sa trvale usadil ako samostatný podnikateľ a verejný činiteľ v Sofii. Obranca slovenských národných práv, výrazná osobnosť slovenského národnopolitického hnutia, pedagóg a osvetový pracovník, publicista, redaktor a prekladateľ. Od gymnaziálnych rokov agilný organizátor národných spolkov, v Banskej Bystrici pôsobil v cirkevno-literárnom spolku Kolo. Redaktor viacerých novín a časopisov, člen redakčných rád. Lektor historických prác vydávaných Maticou slovenskou. Prekladateľ z nemčiny, ruštiny, bulharčiny a zakladateľ slovensko-bulharských vzťahov. Knižne vyšiel v bulharčine výber z publicistiky o minulosti a prítomnosti Slovákov, ostatné väčšie práce publikoval v časopisoch. Zlomok z jeho publicistiky, korešpondencie a vlastný životopis vyšiel v antológii J. Košku Slovensko-bulharské literárne vzťahy.

## Pamiatky
* pamätná tabuľa na dome, v ktorom býval v Kláštore pod Znievom
* literárna pozostalosť v Literárnom archíve Matice slovenskej
* pamätná tabuľa v rodnej obci Bystrá (okr. Brezno)

## Literatúra
* Slovenský biografický slovník

## Externé odkazy
* 
* Záznam o narodení a krste v matrike farnosť Valaská

Kategória:Slovenskí pedagógovia
Kategória:Slovenskí novinári
Kategória:Slovenskí redaktori
Kategória:Slovenskí prekladatelia
Kategória:Osobnosti z Mýta pod Ďumbierom
Ján Juraj Zahn

**Ján Juraj Zahn** (* 1803, Sihla – † 20. november 1873, Zlatno) bol podnikateľ a sklár.

## Rodina
* otec Ján Juraj Zahn (17771838)
* matka Katarína rod. Fürtschová 

## Životopis
Základnú školu navštevoval v Lome nad Rimavicou, od 1815 študoval na gymnáziu v Rožňave. Roku 1826 viedol s matkou skláreň v Utekáči, 1827 si prenajal sklársku hutu vo Vlkove, 1833 dal postaviť sklársku hutu v Zlatne, v kt. sa pôvodne vyrábalo tabuľové sklo, neskôr prešiel na výrobu úžitkového a umeleckého skla, jeden z jeho prvých výrobcov v Uhorsku. Výrobky získali viacero ocenení na domácich a zahraničných výstavách.

## Literatúra
* Slovenský biografický slovník

## Externé odkazy
* 

Kategória:Narodenia v 1803
Kategória:Úmrtia v 1873
Kategória:Slovenskí umeleckí sklári
Kategória:Osobnosti zo Sihly
Kategória:Slovenskí podnikatelia
Kategória:Úmrtia 20. novembra
Ján Záhor

**Ján Záhor** (* 3. apríl 1925, Banská Bystrica - † 5. november 1995, Banská Bystrica) bol slovenský lekár-chirurg.

## Životopis
Zakladateľ detskej chirurgie, zároveň vedúci chirurg-ordinár Chirurgickej kliniky NsP KÚNZ v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lekári
Kategória:Osobnosti z Banskej Bystrice
Jozef Záhora (kňaz)

**Jozef Záhora** (* 8. február 1846, Ružomberok† 31. január 1890, Štiavnické Bane) bol slovenský rímskokatolícky kňaz, náboženský spisovateľ.

## Životopis
Jeho otec bol Ignác Záhora a matka Mária rod. Lacková. Študoval na gymnáziu v Banskej Bystrici, teológiu ako chovanec Pázmánea vo Viedni, 1871 vysvätený za kňaza. V rokoch 18721878 kaplán v Banskej Štiavnici, od 1878 správca farnosti v Štiavnických Baniach.

Už počas štúdií prekladal do slovenčiny a napísal vianočnú detskú hru, zostavil *Cirkevný katolícky spevník*. Publikoval kázne a príspevky v náboženskej tlači. Zaoberal sa aj rezbárstvom, v roku 1887 zriadil pri fare, neskôr pri vyššej ľudovej škole rezbársku dielňu, špecializovanú na návrhy a výrobu hračiek. O rezbárstve prednášal a písal do odborných časopisov. Okresný jednateľ Spolku svätého Vojtecha.

## Dielo
* *Cirkevný katolícky spevník, obsahujúci pesničky na všetky výročité slávnosti...*, Banská Štiavnica roku 1876
* *Szent-Karácsonyéj. Uj Magyar Sion*, 17, roku 1866

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Osobnosti z Ružomberka
Félix Záhorec

**Félix Záhorec** (* 20. november 1912, Trnava-Modranka – † 13. apríl 1985, Beckov) bol Pochov.: Trnava rímskokatolícky kňaz, redaktor, publicista, prekladateľ, dramatik.

Pseudonym: Cyprián Modránsky, Fr. Valoiset, Observator, Redaktor, Stano Lipkin

## Rodina
* otec Cyprián Záhorec
* matka Terézia rod. Bočková 

## Životopis
R. 1930 vstúpil do noviciátu Spoločnosti Ježišovej, študoval na gymnáziu v Kláštore pod Znievom, filozofiu v Krakove,  potom teológiu v Szegede a v Banskej Bystrici (19411944), 1943 vysvätený za rokuk. kňaza. Pôsobil v trnavskej redakcii  Posla božského srdca Ježišovho ako pomocník šéfredaktora, prednášal filozofiu na rehoľ. fak. v Trnave. Politicky prenasledovaný. V roku 19641982 duchovný správca Charitného domu v Beckove. Literárne činný ako publicista, autor divadelných  hier a prekladateľ. Zredigoval Almanach Spoločnosti Ježišovej (1940), v rkp. zanechal divadelné hry pre mládež, kázne, exhorty.

## Dielo
* Petrolejový kráľ, Trnava roku 1942
* Traviči, Trnava roku 1943
* Hlucháni, Trnava roku 1944
* Trubafón, Trnava roku 1944

## Literatúra
* Slovenský biografický slovník

## Externé odkazy
* 

Kategória:Narodenia v 1912
Kategória:Úmrtia v 1985
Štefan Záhorský

**Štefan Záhorský** (* 28. apríl 1817, Žiar nad Hronom - † 25. február 1863, Sliač-Hájniky) bol slovenský rímskokatolícky kňaz, národný pracovník, pedagóg, mecén.

Jeho otec bol Juraj Záhorský a matka Mária Záhorská.

## Životopis
Študoval na gymnáziu v Kremnici, v Leviciach a v Tate, 1834-1836 ako klerik banskobystrického biskupstva absolvoval filozofiu v Egri, 1836-1840 študoval teológiu vo Viedni, 1840 vysvätený za kňaza, 1841 doktor teológie. V roku 1841-1843 študijný dozorca a profesor uhorského práva, 1843-1844 suplujúci, 1844-1849 riadny profesor cirkevnej histórie a kanonického práva na teologickom seminári v Banskej Bystrici; zaslúžil sa o vzdelanie a výchovu mládeže v slovenskom národnom duchu, podpredseda Spolku všeobecnej vzdelanosti, knihovník Pohronského čitateľského spolku v Banskej Bystrici. Participoval na slovenskom národnom hnutí, blízky spolupracovník Štefana Moyzesa, v roku 1852-1856 za ich spoločnej podpory vychádzal časopis *Cyrill a Method* v Banskej Bystrici. Podporovateľ a rozširovateľ aj ďalších slovenských tlačí. V roku 1846-1848 prísediaci súdnej tabule v Banskej Bystrici, vicearchidiakon a dekan Banskobystrického okresu (od 1856). Spoluzakladateľ Matice slovenskej.

## Pamiatky
* báseň A. Sládkoviča *Na mohyle Štefana Záhorského* (Sokol, 2, 1863, č. 6);
* hrob s náhrobníkom na cintoríne v Hájnikoch

## Literatúra
* Slovenský biografický slovník

## Externé odkazy
* 
* Záznam o úmrtí v matrike č.5 - rímskokatolícka cirkev v Hájnikoch

Kategória:Slovenskí rímskokatolícki kňazi
Kategória:Slovenskí pedagógovia
Kategória:Osobnosti zo Žiaru nad Hronom
Jozef Zajko

**Jozef Zajko** (* 27. apríl 1923, Borčany – † 13. marec 1991, Bratislava) bol slovenský tanečník, choreograf a pedagóg.

## Životopis
Člen baletného súboru, neskôr umelecký šéf baletu SND v Bratislave, pôsobil v Štátnom divadle v Brne. Pedagóg na Štátnom konzervatóriu v Bratislave. Vytvoril viacero baletov pre televíziu. Choreograf a umelecký vedúci baletu Opery DJGT v Banskej Bystrici (19801983). Zaslúžilý umelec, nositeľ ocenení.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí tanečníci
Kategória:Slovenskí pedagógovia
Kategória:Slovenskí choreografi
Kategória:Osobnosti z Borčian
Jozef Zadžora (1905)

**Jozef Zadžora** (* 5. január 1905, Prešov – † 4. máj 1960, Brno) bol slovenský dôstojník, generál, vojenský veliteľ, protifašistický bojovník.

## Rodina
* otec Andrej Zadžora
* matka Jozefína rod. Brunnáryová

## Životopis
Študoval na gymnáziu v Berehove a v Prešove, na vojenských školách v Hraniciach a v Olomouci, 1947-1949 na Vojenskej akadémii v Moskve. Vojak z povolania, príslušník čs., resp. slov. armády. Účastník protifašistického odboja a SNP.  Poverený prípravou SNP v Trenčíne a na dolnom Považí. Po → F. Čatlošovom rozhlasovom prejave (29. augusta 1944) zanechal  posádku bez veliteľa a odcestoval do Banskej Bystrice-pre tento čin kritizovaný, zatknutý v Banskej Bystrici a vyslaný 
na povstalecký front. Veliteľ delostrelectva IV. taktickej skupiny 1. čs. armády na Slovensku, ktorá operovala v priestore Handlová-Banská Bystrica. Po oslobodení sa zaoberal vedeckou činnosťou v oblasti delostrelectva. Autor učebných  pomôcok a článkov v časopisoch Vojenské rozhledy a Delostrelec.

## Ocenenie
* Roku 1947 vyznamenaný Radom SNP II.tr., 1955 medailou Za zásluhy o obranu vlasti

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Prešova
Kategória:Slovenské vojenské osobnosti
Kategória:Narodenia v 1905
Kategória:Úmrtia v 1960
Kategória:Slovenskí generáli
Kategória:Česko-slovenskí generáli
Juraj Zahlwein

**Juraj Zahlwein** (* 16. storočie Nemecká Ľupča - † 17. storočie) bol podnikateľ, richtár.

Jeho syn Ján Zahlwein 

## Životopis
Od roku 1585 banskobystrický mešťan. Podnikal v banskej ťažbe na Španej doline a Pieskoch, vlastník väčšiny podielov v ľubietovských medených baniach, obchodoval aj s vínom. Počas povstania Š. Bočkaia 1605 uväznený, potom krátko pôsobil  vo funkcii správcu mediarskeho podniku v Banskej Bystrici, súčasne splnomocnenec Š. Bočkaia na rokovaní s Henckelovou obchodnou spoločnosťou vo Viedni o obchode s banskobystrickou meďou. Predstavený Spolku podnikateľov v Ľubietovej.  Finančne pomáhal banskobystrickému mediarskemu podniku i mestskej pokladnici. Predstaviteľ nem. patriciátu v Banskej Bystrici, od 1588 člen mestskej rady, richtár Banskej Bystrice (1592, 1596, 1600, 1605, 1607, 1609, 1612). 

## Literatúra
* Slovenský biografický slovník

## Externé odkazy
* 

Kategória:Podnikatelia
Kategória:Narodenia v 16. storočí
Kategória:Úmrtia v 17. storočí
Kategória:Osobnosti z Partizánskej Ľupče
Anton František Zallinger

**Anton František Zallinger** (Zollinger) (* 2. január 1780, Bratislava – † 9. január 1846, Banská Bystrica) bol maliar a reštaurátor.

Jeho otec Andrej Zallinger, matka Jozefína

## Životopis
Vyučil sa v otcovej dielni, potom pravdepodobne pomáhal otcovi pri jeho prácach. Od 1805 viedol rodinnú dielňu, od 1812 pôsobil v Banskej Bystrici, kde 1824 reštauroval neskorogotickú plastiku hory Olivetskej, umiestnenú pri vonkajšej fasáde Kostola Nanebovzatia Panny Márie tzv. farského v Banskej Bystrici.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 5 - farnosť Sv. Martin; pokrstený ako Antonius Franciscus Xaverius Zallinger

Kategória:Uhorskí maliari
Kategória:Osobnosti z Bratislavy
Kategória:Slovenskí maliari
Kategória:Slovenskí reštaurátori
Abrahám Zalwein

**Abrahám Zalwein** (prímeno Neosoliensis) (* Banská Bystrica, Slovensko) bol veršovník.

## Životopis
Pôvodom z Banskej Bystrice. Študoval na univerzite vo Wittenbergu. Písal príležitostné verše, uverejnené v zborníku Eufémiai...dn. Nicolao Abrahamfii Zolyomi... (1597).

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* Abraham ZALWEIN. In: 

## Externé odkazy
* 

Kategória:Slovenskí spisovatelia
Kategória:Slovenskí básnici
Kategória:Osobnosti z Banskej Bystrice
Zelená armáda

**Zelená armáda** je názov kontrarevolučnej skupiny, ktorá pôsobila počas októbrovej revolúcie a nasledujúcej občianskej vojny, ktorá presadzovala myšlienky ukrajinského nacionalizmu a separatizmu. 

Táto armáda bojovala prevažne v južnej časti Ruska, na Kryme a na južnej Ukrajine. K civilistom sa správala veľmi kruto a stala sa známou masakrami a pogromami. Počet jej civilných obetí sa odhaduje na sedem miliónov. 

Najväčšou súčasťou Zelenej armády boli ozbrojenci známeho antisemitského atamana Grigorijeva, ktorí bojovali na južnej Ukrajine, Kubáni a pri Čiernom mori proti bielogvardejcom generála Denikina roku 1919. 

Často boli označovaní kvôli svojej spolupráci s Červenou armádou ako *červeno-zelená armáda*.Tieto polovojenské bandy sa neskôr, roku 1920 spojili s Krymskou povstaleckou armádou a ďalej bojovali spoločne s Červenou armádou proti bielogvardejcom generála Vrangeľa. 

Zelená armáda zanikla koncom roka 1920, kedy sa niektoré časti (červeno-zelená armáda) spojili s Červenou armádou a zvyšok s bielogvardejcami.

## Pozri aj
* Bielogvardejci
* Čierna armáda
* Červená armáda

Kategória:Ruská občianska vojna
Dušan Zapletal

**Dušan Zapletal** (* 29. november 1931, Polešovice na Morave - † 8. jún 1987, Banská Bystrica) bol  grafik, pedagóg.

## Životopis
Študoval na Vysokej škole pedagogickej v Bratislave. Realizoval sa najmä v oblasti grafiky, aplikovanej grafiky, zasiahol aj do monumentálno-dekoratívnej tvorby a maliarstva, najmä podmaľby na skle so zbojníckymi motívmi. Samostatne  vystavoval doma i v zahraničí.

## Literatúra
* Kto bol kto v histórii Banskej Bystrice 12552000

## Externé odkazy
* 

Zapletal, Dušan
Zapletal, Dušan
Anton Zarevúcky

**Anton Zarevúcky** (* 17. január 1911, Nemecká Ľupča – † 2. január 1993, Sielnica) bol slovenský rímskokatolícky kňaz, kanonik a historik.náhľad|Hrob Antona Zarevúckeho pri múre kostola v Sielnici, ktorý postavil a miloval

## Životopis
Študoval na gymnáziu v Banskej Bystrici (19261930). Kňazskú vysviacku prijal v Banskej Bystrici (23. december 1933). Čestný kanonik Banskobystrickej kapituly (od 1974). Vyznačoval sa aktivitou pri renovácii a stavebných úpravách kostolov i farských budov. V rukopisoch zanechal katalógy kňazov, farností a kostolov banskobystrického biskupstva, katalóg organov v Banskobystrickej diecéze a i. Tlačou vyšiel Schematizmus slovenských katolíckych diecéz.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Partizánskej Ľupče
Adolf Vladimír Záturecký

náhľad|Rodový erb
**Adolf Vladimír Záturecký** - Zathureczky de Zaturcsa (* 22. jún 1884, Nemecká Ľupča, dnes Partizánska Ľupča - † 12. marec 1958, Bratislava) bol  právnik, odborný spisovateľ.

## Rodina
* otec Adolf Peter Záturecký
* matka Mária rod. Groszerová
* brat Ján Miroslav Záturecký
* syn Peter Záturecký
* manželka Mária Fišová

## Životopis
Pochádzal zo šľachtického rodu Zaturecký zo Záturčia (Zathureczky de Zaturcsa). Študoval na gymnáziu v Banskej Bystrici a Šoproni, kde 1903 maturoval, právo na univerzite v Kluži, 1909 JUDr., 1911 získal advokátsky diplom. Pracovník justičného referátu Ministerstva s plnou mocou pre správu Slovenska v Bratislave, predseda Najvyššieho súdu v Brne, podpredseda Ústredného súdu v Prahe, druhý predseda Slovenského najvyššieho súdu v Bratislave. Predseda redakčnej komisie pre Úradnú zbierku rozhodnutí Slovenského najvyššieho súdu vo veciach občianskych. Stúpenec čs. vzájomnosti. Spoluzakladateľ slovenskej právnickej terminológie. Autor odborných publikácií, prekladov a odborných článkov v Právnom obzore. Spoluautor prvej učebnice občianskeho súkromného práva platného na Slovensku a v Podkarpatskej Rusi. Roku 1949 získal čestný doktorát vied udelených Právnickou fakultou UK v Bratislave.

## Dielo
* *Návrh slovenského právneho názvoslovia*, Martin roku 1919 (spoluautor)
* *[[Právnický terminologický slovník]]* 1, Martin roku 1921
* *Právnický terminologický slovník* 2, Bratislava roku 1923 (spoluautor)
* *Zákony a nariadenia v advokátstve*, Brno roku 1922 (spoluautor)

## Referencie

## Literatúra
* 
* *[[Slovenský biografický slovník]]*
* Genealogicko-Heraldický Hlas, časopis Slovenskej Genealogicko–Heraldickej spoločnosti. Vychádza od roku 1991. 2001/2

## Externé odkazy
* Záznam o narodení a krste v matrike evanjelického zboru v Nemecká Ľupča; pokrstený ako Adolf Vladymír Záturecký
* 

Kategória:Príslušníci zemianskeho stavu
Kategória:Uhorskí šľachtici
Kategória:Slovenskí šľachtici
Kategória:Držitelia čestných doktorátov Univerzity Komenského
Kategória:Slovenskí právni civilisti
Kategória:Slovenskí advokáti
Kategória:Slovenskí sudcovia
Kategória:Osobnosti z Partizánskej Ľupče
Ján Záturecký

náhľad|Rodový erb
**Ján Záturecký** (*Zathureczky de Zaturcsa*; * 19. október 1875, Brezno - † 21. júl 1936, Bratislava) bol slovenský lekár a publicista.

## Rodina
* otec Adolf Peter Záturecký
* matka Mária rod. Groszerová
* brat Adolf Vladimír Záturecký
* dcéra Viera Markovičová-Záturecká
* manželka Viera rod. Dulová 

## Životopis
Pochádzal zo šľachtického rodu Zaturecký zo Záturčia (*Zathureczky de Zaturcsa*). Základnú školu navštevoval v Brezne, študoval na gymnáziu v Banskej Bystrici (1886-1887), v Banskej Štiavnici a v Sibiu, medicínu na univerzitách v Budapešti a v Štrasburgu. V roku 1900 získal titul MUDr.

Praktikant vo všeobecnej nemocnici v Bratislave, v Budapešti, potom praktický a zubný lekár v Trnave, od 1925 hlavný lekár ČSD v Bratislave. Už počas štúdií v Budapešti sa zapájal do národného hnutia, prívrženec hlasistov, spoluzakladateľ časopisu Hlas. Zúčastňoval sa na aktivitách hospodárskeho rozvoja západného Slovenska. Člen Muzeálnej slovenskej spoločnosti (MSS), Slovenskej národnej strany, 1918 člen SNR a jej výkonného výboru, člen župného výboru. Publikoval cestopisné črty, besednice, spravodajské príspevky a články so zdravotníckou tematikou.

## Pamiatky
* hrob s náhrobníkom na Národnom cintoríne v Martine
* časť korešpondencie v Literárnom archíve Matice slovenskej

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru v Brezne; záznam číslo 80; pokrstený ako János Miloslav Zatureczky
* 

Kategória:Slovenskí lekári
Kategória:Hlasisti
Kategória:Príslušníci zemianskeho stavu
Kategória:Politici SNS (historickej)
Kategória:Uhorskí šľachtici
Kategória:Slovenskí šľachtici
Kategória:Osobnosti z Brezna
Kategória:Pochovaní na Národnom cintoríne v Martine
Ondrej Záturecký

náhľad|Rodový erb
**Ondrej Záturecký** (* 12. december 1920, Banská Bystrica-Radvaň – † 19. september 1987, Banská Bystrica-Radvaň) bol osvetový pracovník, divadelný ochotník.

## Životopis
Pochádzal zo šľachtického rodu Záturecký zo Záturčia (Zathureczky de Zaturcsa). Divadelný ochotník a režisér v Banskej Bystrici-Radvani (od 1936), v Mestskom divadelnom združení v Banskej Bystrici; učiteľom a vzorom mu bol Ján Kováč. Účinkoval vo vyše 120 inscenáciách, z ktorých 23 režíroval. Riaditeľ PKO v Banskej Bystrici (1948-1969), riaditeľ ZK ROH Slovenska v Banskej Bystrici (1969-1982).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí ochotníci
Kategória:Osobnosti z Radvane
Kategória:Príslušníci zemianskeho stavu
Kategória:Slovenskí šľachtici
Peter Záturecký

náhľad|Rodový erb
**Peter Záturecký** - "Zathureczky de Zaturcsa" (* 25. október 1918, Rimavská Sobota – † 1. august 1982, Zlaté Moravce) bol slovenský právnik.

## Rodina
* otec Adolf Vladimír Záturecký
* matka Mária rod. Fišová 

## Životopis
Pochádzal zo šľachtického rodu Zaturecký zo Záturčia (Zathureczky de Zaturcsa). Študoval na gymnáziu v Brne, na Právnickej fak. univerzity v Brne a na Právnickej fakulte UK v Bratislave, titul JUDr. získal roku 1941. Od roku 1941 právny praktikant v Bytči, v Trenčíne, potom súdny úradník na Krajskom súde v Banskej Bystrici (1942), správny zamestnanec Povereníctva  spravodlivosti, notár Št. notárstva, 19701982 predseda senátu Najvyššieho súdu SSR, viedol i semináre na Právnickej fak. UK v Bratislave. Vo vedeckej práci sa orientoval na občianske, rodinné a trestné právo. Spoluautor a zostavovateľ viacerých právnických publikácií. Prekladateľ právnických príručiek z češ. Amatérsky športový jazdec, zakladateľ organizovaného jazdectva na Slovensku. Predseda výboru Jazdeckého zväzu SÚV ČSZTV, rozhodca Medzinárodnej jazdeckej fedarácie.  Autor pravidiel jazdeckého športu a článkov o tejto športovej disciplíne. Nositeľ viacerých športových vyznamenaní.

## Dielo
* Československé trestné hmotné právo platné na Slovensku, Bratislava roku 1948 (spoluautor)
* Občiansky zákonník a súvisiace predpisy, Bratislava roku 1975 (spoluautor)

## Referencie

## Literatúra
* Slovenský biografický slovník

## Externé odkazy
* 

Kategória:Slovenskí právnici
Kategória:Osobnosti z Rimavskej Soboty
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Absolventi Právnickej fakulty Univerzity Komenského v Bratislave
Alfonz Zauner

**Alfonz Zauner** (* 23. január 1903, Radimov-Budkovany - † 7. január 1964, Martin) bol  pedagóg, jazykovedec, redaktor.

## Rodina
* otec Adolf Zauner
* matka Františka rod. Hodesová 1876-1971
* manželka Magdaléna Zaunerová, rod. Kindernay, 1916-1997
* dcéra Beatrix Homolová, rod. Zaunerová 1938-2014

## Životopis
Študoval na gymnáziu v Skalici, na Vyššej škole poľnohosp.-inžinierskej, dejepis a zemepis na Filozofickej fak. KU v Prahe. Od roku 1930 výpomocný učiteľ v Skalici, učiteľ slov. jazyka, dejepisu a hospodárskeho zemepisu na Obchodnej akadémii v Banskej Bystrici (1931-1939). Funkcionár MO MS a člen skúšobnej komisie pre odborné školy (zemepis, dejepis) učiteľov na meštianske školy v Banskej Bystrici (1931-1939). Riaditeľ Obchodnej akadémie v Prešove, 1945-1953 učiteľ na Obchodnej akadémii, 1953-1964 jazykový redaktor vo vydavateľstve Obzor (dnes vydavateľstvo Osveta) v Martine. Venoval sa otázkam slov. spisovného jazyka a pravopisu, svoje dlhoročné úsilie zavŕšil vydaním Praktickej príručky slovenského pravopisu. Vo vydavateľstve Obzor v Martine sa profesionálne venoval jazykovedným úpravám knižných publikácií. Skúsenosti zo školskej praxe publikoval v Slovenskej reči, prispieval do Matičného čítania.

## Dielo
* Praktická príručka slovenského pravopisu, Martin roku 1940
* Chcete správne písať?, Martin roku 1948
* Praktická príručka slovenského pravopisu, Martin roku 1956

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1903
Kategória:Úmrtia v 1964
Kategória:Pochovaní na Národnom cintoríne v Martine
Lambert Zavarský

**Lambert Zavarský** (* 16. apríl 1907, Varov Šúr - † 13. november 1981, Bratislava) bol slovenský architekt.

## Rodina
* otec Jozef Zavarský
* matka Bernardína rod. Kraicová 

## Životopis
Študoval architektúru na ČVUT v Prahe, Ing. architekt. Do 1943 súkromný staviteľ, v roku 1943-1948 pracoval na Župnom úrade v Banskej Bystrici. Ťažisko jeho architektonických prác spočívalo v oblasti priemyselných stavieb. Autor projektu  Farmakologického ústavu SAV a laboratória farmakológie na Starých Horách a i.

## Literatúra
* Slovenský biografický slovník

## Externé odkazy
* 

Kategória:Slovenskí architekti
Kategória:Osobnosti zo Šúroviec
Matej Zaťko

**Matej Zaťko** (* 9. marec 1908, Vlachy-Vlašky – † 12. február 1983, Martin-Priekopa) bol slovenský rímskokatolícky kňaz, náboženský spisovateľ pre deti a mládež a prekladateľ.

## Rodina
* otec Matej Zaťko
* matka Zuzana rod. Mešťanová

## Životopis
Absolvoval teológiu na bohosloveckom učilišti v Banskej Bystrici (1930 – 1933), 1933 vysvätený za kňaza. Ako kaplán neskôr farár pôsobil na viacerých miestach, v Banskej Bystrici (1935 – 1937), farár v Slovenskej Ľupči (1937 – 1945). Politicky  prenasledovaný, väznený, po prepustení pracoval v robotníckych povolaniach. Počas  štúdií krátko písal lyrické verše, avškak tvorbe poézii sa venoval iba krátko. Výraznejšie sa prejavil ako autor detskej literatúry. Autor, zostavovateľ a prekladateľ náboženských knižiek pre deti a mládež, učebníc biblických dejín. V Slovenskej Ľupči písal kroniku, no zámer spracovať monografiu Slovenskej Ľupče zostal nerealizovaný. Polonofil, okren duchovnej spisby prekladal z poľ.  divadelné hry, knihy pre deti, cestopisy a i. Popri literatúre sa venoval i maliarstvu a divadelníctvu, scénicky a režijne pomáhal ochotníkom v Banskej Bystrici. Člen a vedúci literárneho kruhu bohoslovcov v Banskej Bystrici, kde aktívne  pracoval v Skaute ako veliteľ. V rkp. zanechal prozaické knihy pre mládež i autobiografiu, vydanú posmrtne pod názvom Z chalúpky na úvetrí. Článkami prispieval do detských, náboženských a kultúrnych časopisov a novín.

## Pamiatky
* hrob s náhrobníkom na cintoríne vo Vrútkach,
* portrét od V. Matajoviča (olej)

## Dielo
* Noy a iné novely, Ružomberok roku 1929
* Čierna družina, Trnava roku 1947
* Čierna družina bojuje, Partizánske roku 1950
* Biblické dejiny, Trnava roku 1943 
* Obradoslovie, Trnava roku 1948

## Literatúra
* Slovenský biografický slovník

## Externé odkazy
* 

Kategória:Osobnosti z Vlách
Kategória:Slovenskí rímskokatolícki kňazi
Kategória:Slovenskí spisovatelia
Kategória:Slovenskí prekladatelia
Kategória:Slovenskí skauti
Ján Zavarský

**Ján Zavarský** (* 31. júl 1948, Banská Bystrica† 29. máj 2022, Bratislava) bol slovenský scénograf a grafik.

## Životopis
V roku 1975 absolvoval štúdium scénografie na Divadelnej fakulte VŠMU v Bratislave. Roku 1972/1973 scénograf KD v Nitre, 1973/1974 v slobodnom povolaní, 1975 – 1979 scénograf ŠBD v Bratislave, od 1979 Divadla pre deti a mládež v Trnave. Jeho scénografická tvorba mala už v začiatkoch silný intelektuálno-racionálny prvok prejavujúci sa v strohej vecnosti a funkčnosti. V slov. a sčasti aj v českom divadle presadzoval funkčnú scénografiu, vyrastujúcu z akčného prepojenia priestoru  a hereckej reakcie, meniacu sa s narastajúcou aktivitou hercou na scéne, svoju scénografiu rozvíjal jednak v klas. talianskom priestore, jednak vo variabilných priestoroch. Spolupracoval s bábkovými divadlami a amatérskymi súbormi. Jeho  archit. príprava spoluurčila racionálny rozvrh scénického urbanizmu. Zaoberal sa aj teóriou a dejinami scénografie, autor publikácie Kapitolky zo scénografie (Bratislava roku 1980), a tvorbou divadelných plagátov. Na divadelných súťažných prehliadkach získal viackrát cenu za scénografie.

## Ocenenia
*2021: Pribinov kríž III. triedy za mimoriadne zásluhy o kultúrny rozvoj Slovenskej republiky

## Referencie

## Externé odkazy
* 

Kategória:Slovenskí scénografi
Kategória:Slovenskí grafickí dizajnéri
Kategória:Laureáti Pribinovho kríža III. triedy
Kategória:Absolventi Divadelnej fakulty Vysokej školy múzických umení
Kategória:Osobnosti z Banskej Bystrice
Cyril Gabriel Zaymus

**Cyril Gabriel Zaymus**, tiež *Zajmus*, pseudonym  *G. Sokolovič* (* 24. marec 1843, Rajec – † 29. október 1894, Levoča) bol  slovenský rímskokatolícky kňaz, národný pracovník, pedagóg, spisovateľ, prekladateľ. 

## Rodina
* otec Ján Zaymus
* matka Magdaléna rod. Madovčíková
* brat Vincent Zaymus

## Životopis
Študoval na katolíckom gymnáziu (1853 – 1859), v kňažskom seminári v Banskej Bystrici (1859 – 1861), teológiu na Pázmaneu vo Viedni, 1866 vysvätený za kňaza. Študoval filológiu a filozofiu na univerzite v Budapešti. Počas banskobystrických 
štúdií sa zúčastňoval na študentskom národnom, literárnom a náboženskom živote, inicioval obnovenie a stal sa predsedom spolku Kolo v Banskej Bystrici (1861). Po štúdiách pôsobil ako rokuk. kaplán slovenskej farnosti v Banskej Bystrici  
(1867 – 1868), profesor na Učiteľskom ústave v Banskej Bystrici (1868 – 1872), neskôr kňaz, učiteľ a vychovávateľ vo Viedni, Užhorode, v Prešove a v Levoči. Jeden z najvýznamnejších slov. pedagógov poslednej tretiny 19. stor. Vynikal   predovšetkým ako autor a upravovateľ početných učebníc pre kat. ľud. školy a metodických príručiek pre učiteľov, kt. vyšli vo viacerých vydaniach. Z prózy knižne publikoval povesť s náboženským motívom, poéziu uverejňoval v časopisoch,  novinách a v spolkovom rkp. almanachu Vesna. Podieľal sa aj na úpravách učebných osnov pre kat. ľud. slovenské školy. Preložil Danteho Božskú komédiu. Bol členom Spolku sv. Vojtecha a členom Nábožného združenia saleziánskych spolupracovníkov (tretí rád saleziánov), ktorý založil v roku 1876 taliansky kňaz Ján Bosco.

## Dielo
* Svetluša Stražovie, čili prvé prijímanie, Skalica roku 1865
* Veniec katolíckych cirkevných piesní..., Martin roku 1879
* Tri krásne duchovné pesničky ku najsvätejšej a nepoškvrnenej Panny Márie, Budapešť roku 1890

## Literatúra
* *[[Slovenský biografický slovník]]*

## Referencie

## Externé odkazy
* 
* Záznam o narodení a krste v matrike záznam číslo 53 - farnosť v Rajci

Kategória:Narodenia v 1843
Kategória:Úmrtia v 1894
Kategória:Slovenskí rímskokatolícki kňazi
Kategória:Slovenskí pedagógovia
Kategória:Slovenskí spisovatelia
Kategória:Slovenskí prekladatelia
Kategória:Osobnosti z Rajca
Vincent Zaymus

**Vincent Zaymus** (Zajmus; Víťazoslav) (* 19. júl 1841, Rajec) bol slovenský pedagóg a jazykovedec.

## Rodina
* otec Ján Zaymus
* matka Magdaléna rod. Madovčíková
* brat Cyril Gabriel Zaumus 

## Životopis
V roku 1852-1853 študoval na gymnáziu v Banskej Bystrici. Po vysokoškolských štúdiách prof. nem., maď. a slov. jazyka a literatúry na gymnáziu v Banskej Štiavnici, na nižšom gymnáziu v Banskej Bystrici (1864-1867), 1867 preložený; postihnutý diskriminačnou politikou uh. vlády z Banskej Bystrici. Roku 1864 finančne podporil MS a 1865 hladujúcich na Orave. 

V oblasti peadgogiky vynikol ako autor početných učebníc pre slovenské katolícke ľudové školy. Zúčastnil sa na tvorbe učebných osnov a napísal výkladovú príručku o právach a povinnostiach občanov. Venoval sa i literárnej činnosti, písal romantickú svetskú i duchovnú poéziu, autor nenotovaného spevníka katolíckych cirkevných piesní, nábožensky motivovanej prózy, jeho  preklad Danteho Božskej komédie ostal nedokončený.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 102

Kategória:Narodenia 19. júla
Kategória:Narodenia v 1841
Kategória:Slovenskí pedagógovia
Kategória:Slovenskí jazykovedci
Kategória:Osobnosti z Rajca
Viktória Zibrínová

**Viktória Zibrínová** (rod. Kusá) (* 16. december 1904, Brezno† 4. december 1977, Brezno) bola kultúrna pracovníčka, režisérka (ochotníčka) a divadelná ochotníčka.

Jej otec otec Emil Kusý, matka Mária rod. Lopušná a manžel Ján Zibrín.

## Životopis
Ľudovú školu vychodila v Brezne. Vzdelanie si dopĺňala rôznymi kurzami poriadanými Miestnym odborom Matice slovenskej. Intenzívnu činnosť vyvíjala ako členka a funkcionárka Živeny a Telovýchovnej jednoty Sokol, tu pracovala ako členka a cvičiteľka. Okrem toho sa zapájala do práce v Cirkevnom evanjelický zbore, kde režírovala hry Mateja Taslera so združením evanjelickej mládeže. Od roku 1936 bola členkou Matice slovenskej, pracovala vo výbore MO MS. Pre svoje demokratické zmýšľanie, odpor proti vojne a verejné vystupovanie proti fašizmu bola v roku 1944 vyšetrovaná a väznená v Brezne a v Banskej Bystrici. Činnosť režisérky vykonávala od roku 1936, do roku 1958 v rôznych divadelných združeniach, napokon aj v súbore Jána Chalupku zrežírovala 25 divadelných hier, vo viacerých aj sama účinkovala. Za svoju hereckú a režisérsku činnosť bola ocenená rôznymi vyznamenaniami. Svojou prácou sa výrazne podpísala na výsledkoch divadelníctva v Brezne a na Horehroní.

## Literatúra
* Osobnosti matičného života v Brezne

## Externé odkazy
* 

Kategória:Slovenskí kultúrni pracovníci
Kategória:Slovenskí ochotníci
Kategória:Osobnosti z Brezna
Ján Zdražil

**Ján Zdražil** (* 14. november 1913, Rychlov – † 21. marec 1990, Banská Bystrica) bol  spisovateľ, redaktor, politický pracovník, hospodársky pracovník. Pseudonym: Z. Janko

## Rodina
* otec Bartolomej Zdražil
* matka Viktória rod. Navrátilová 

## Životopis
Študoval na Lesníckej technickej škole v Banskej Štiavnici, na Štátnej priemyselnej škole celulózy a papiera v Ružomberku, na Inštitúte riadenia v Prahe. Pôvodne pracoval ako polygrafický pracovník, postupne majster, vedúci výroby a riaditeľ Harmaneckej papierne v Harmanci (19431951 mimo obdobia účasti na SNP a väznenia 19441945). Bol riaditeľom Hlavný správy a námestník povereníka, na Poverenictve lesov a drevárskeho priemyslu v Bratislave. Pracoval tiež ako riaditeľ Celulózy v Žiline, v Ružomberku, od 1969 odborový riaditeľ, námestník gen. riaditeľa, od 1978 redaktor Slovcepy v Banskej Bystrici. Ján Zdražil bol účastník protifašistického odboja a SNP, člen partizánskej brigády Žilina, zostavenej z evakuovaných spolupracovníkov z Banskej Bystrice. Väznený v Koncentračný tábor Mauthausene a v Gusene. Redaktor povstaleckého časopisu Útok. Autor poviedok, spomienok a cestopisných riportov, celovečerných estrádnych politicky zameraných pásiem, televíznych scenárov. Spolupracoval na jubilejných pamätniciach slovenských podnikov papierenského priemyslu. Knižne vydal zbierku čŕt s autobiografickými prvkami. Prispieval do rôznych novín, okrem iného do denníka Smer (19581981). V rokoch 19781984 predsedal Okresnej mierovej rade v Banskej Bystrici.

## Ocenenie
* Roku 1945 vyznamenaný Radom SNP I.triedy, vojenskými vyznameniami Za odvahu, Za zásluhy,
* Roku 1974 mu udelili 2. cenu Slovenského literárneho fondu

## Dielo
* *Podrástlo kosodrevie*, Bratislava roku 1976
* *Sedem dní a sedem nocí* (rkp)
* *Papierne v Slavošovciach*, Košice 1967
* *Banská Bystrica [[1255]][[1944]][[1945]][[1975]]*, Banská Bystrica, roku 1975 (spoluautor)  
* *Slovenské celulózky a papierne 40 rokov* od SNP, Martin 1984 (vedúci autorského kol.)

## Literatúra
* Slovenský biografický slovník

## Externé odkazy
* 

Zdražil, Ján
Zdražil, Ján
Kategória:Osobnosti SNP
František Zechenter

**František Zechenter** (*   Feldkirch - † 10. jún 1750,, Banská Bystrica) bol  zvonolejár.

## Rodina
* otec Leonard Zechenter
* matka Mária Katarína Zechenterová
* syn František Anton Zechenter 

## Životopis
Do roku 1723 pôsobil vo Viedni, 1695 mešťan, 1701 majiteľ zvonolejárne po M. Glaserovi. V roku 1723-1750 pôsobil v Banskej Bystrici, 1732 mešťan, 1742 mešťan a dozorca trhu, člen Mestskej rady v Banskej Bystrici. Už z Viedne dodával zvony pre  záp. a stredné Slovensko, ulial zvony i pre Maďarsko a signálne gongy pre strážnu vežu v Banskej Bystrici.

## Literatúra
* Slovenský biografický slovník

## Externé odkazy
* 

Zechenter, František
Ignác Zechenter

**Ignác Zechenter** (* 20. január 1812, Moštenica – † 7. jún 1845, Poniky) bol úradník a spisovateľ.

## Rodina
* otec Anton František Zechenter
* syn Gustáv Kazimír Zechenter

## Životopis
Študoval na gymnáziu v Brezne a v Banskej Bystrici. Vyštudoval baníctvo. Pracoval v Hronci, v Ľubietovej a na Ponikách-Ponickej Hute. Pisár na správe Banskej komory v Banskej Bystrici. Autor početných humoristických čŕt, cestopisov,  básnickej skladby Iliada ľubietovská a básne Ľubietovský schematizmus (1839).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Moštenice
Daniel Zelenský

**Daniel Zelenský** (*   Slovensko) bol kamenár.

## Životopis
Kamenár v Banskej Bystrici (zistiteľný 1655-1660). Pod jeho vedením upravili a doplnili o mestský erb a latinský text priečelie Striebornej brány v Banskej Bystrici (asi 1660).

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* BANSKÁ BYSTRICA. In: 

## Externé odkazy
* 

Kategória:Kamenári
Karol Zelenský

**Karol Zelenský** (*  1848, Banská Bystrica - †  1913, Pécs) bol  fotograf.

## Životopis
Vlastnil fotografický atelier v Pécsi, 1884 získal titul dvorného fotografistu.

## Literatúra
* Kto bol kto v histórii Banskej Bystrice 12552000
* Dejiny slovenskej fotografie

## Externé odkazy
* 

Zelenský, Karol
Zelenský, Karol
Viliam Zelliger

**Viliam Zelliger** (Zellinger; * 27. máj 1862, Zohor† 27. december 1931, Budapešť) bol rímskokatolícky kňaz, náboženský spisovateľ a pedagóg. Pseudonym: Boldokfalvi, Falvi, Mester.

Jeho otec bol Jozef Zelliger, matka Katarína rod. Šilhánková, brat Alojz Zelliger.

## Životopis
Študoval na gymnáziu v Banskej Bystrici a v Trnave, filozofiu na univerzite v Budapešti, teológiu v Ostrihome, 1884 vysvätený za kňaza, 1893 doktor kanonického práva. Od 1887 kaplán v Budapešti – Terézvárosi, súčasne katechéta na vyššej reálnej škole, od 1910 kaplán v Budapešti – Krisztinavárosi, od 1922 opát. Redaktor, súčasne majiteľ časopisu *Katholikus Tanűgy Pedagogiai Lap*. Autor náboženských prác venovaných mariánskemu kultu a učební teológie, etiky, zemepisu. Články, štúdie, recenzie a kázne publikoval v maďarských náboženských novinách a časopisoch.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike (č.21) 

Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Slovenskí publicisti
Kategória:Osobnosti zo Zohora
Jozef Zelliger

**Jozef Zelliger** (* 21. október 1837, Senica – † 31. august 1886, Trnava) bol pedagóg a prekladateľ.

## Rodina
* otec František Zellinger
* matka Terézia rod. Bendová
* syn Alojz Zellenger , Viliam Zelliger 

## Životopis
Študoval na gymnáziu v Skalici, Bratislave, v Nových Zámkoch, 1853 získal učiteľský diplom. Učiteľ na viacerých miestach, v roku 18691872 stredoškolský učiteľ na Učiteľskom ústave v Banskej Bystrici, neskôr riaditeľ Kráľovského rímskokatolíckeho učiteľského ústavu v Trnave písal metodické príručky a učebnice: *Praktický návod k písmom – čítaniu pre učiteľov a čakateľov učiteľstva* (1871), *Návod vyučovania zemepisu pre učiteľov* (1874), *Cvičenie umu a reči čili Názorné vyučovanie*. Ďalej písal *Abecedáre* (šlabikáre, čítanky, počtovnice pre slovenské školy i učebnice maďarského jazyka a iných predmetov v maďarskom jazyku pre slovenské školy, celkom 27 príručiek a učebníc a desiatky pedagogických článkov v časopisoch. Autor okolo 35 učebníc a metodík vyučovacích predmetov pre ľudové školy. Neskôr sa takmer výlučne venoval maďarskej pedagogickej spisbe, vydávaniu maďarských učebníc pre ľudové školy, ale aj prekladom maďarských učebníc do slovenčiny. Publikačne činný, v odborných prácach a časopiseckých príspevkoch sa zameral na reformy v uhorskom školstve, prípravu učiteľov. Napísal aj osvetovo-výchovné príručky a články. V rokoch 18711872 popri učiteľskom pôsobení v Banskej Bystrici, súčasne aj pisár turčiansko-oravského školského inšpektorátu. Od roku 1875 člen výboru a účtovník Spolku svätého Vojtecha. Bol jedným z tých ktorí prispievali svojimi štúdiami, odbornými a informačnými článkami a správami do Radlinského pedagogického časopisu – *Priateľ školy a literatúry*. Bol to prvý pedagogický časopis, ktorý od roku 1859 sústredil okolo seba vynikajúcich slovenských pedagógov. Ich pričinením získal vysokú odbornú úroveň.

## Dielo
* Stručná ústavoveda čili občanské práva a povinnosti občanov kráľovstva Uhorského, 1873
* Zemepis koruny svätého Štefana čili kráľovstva uhorského, Skalica roku 1874
* Návod k vyučovaniu zemepisu pre učiteľov, Skalica roku 1874
* Metrické čili nové miery a váhy, Skalica roku 1875

## Literatúra
* Slovenský biografický slovník

## Externé odkazy
* 

Kategória:Osobnosti zo Senice
Kategória:Slovenskí pedagógovia
Kategória:Slovenskí prekladatelia
František Anton Zechenter

**František Anton Zechenter** (* 4. október 1739, Banská Bystrica – †  1776, Banská Bystrica) bol zvonolejár.

## Rodina
* otec František Zechenter
* matka Mária Alžbeta Trahunová, rod. Haubtmannová
* syn Ignác Zechenter 

## Životopis
Pôsobil v Banskej Bystrici, 1760 mešťan. Jediný známy ním signovaný zvon je z 1772 v Liptovskej Revúcej. Roku 1858 pri požiari Brezna zhorela i jeho zvonárska kniha, ktorú vlastnil jeho vnuk →Gustáv Kazimír Zechenter.

## Literatúra
* Slovenský biografický slovník

## Externé odkazy
* 

Kategória:Narodenia 4. októbra
Kategória:Narodenia v 1739
Kategória:Úmrtia v 1776